ลำปาง สร้างประวัติศาสตร์กาแฟไทย จัดงาน Lampang Coffee Fest ส่งเสริมและพัฒนารูปแบบการท่องเที่ยวเชิงเกษตร 26-27 กุมภาพันธ์นี้
องค์การบริหารส่วนจังหวัดลำปาง ร่วมกับสำนักงานการท่องเที่ยวและกีฬาจังหวัดลำปาง จัดโครงการ Lampang Coffee Fest ที่สวนสาธารณะหนองกระทิง ตำบลบ่อแฮ้ว อำเภอเมืองลำปาง ระหว่างวันที่ 26 - 27 กุมภาพันธ์ 2565 เวลา 07.00 น.-20.00 น. เพื่อส่งเสริมและพัฒนารูปแบบการท่องเที่ยวเชิงเกษตร วัฒนธรรมกาแฟ ส่งเสริมให้ผู้ประกอบการและเกษตรกรพัฒนาทักษะการแปรรูป การสร้างมูลค่ากาแฟและกระตุ้นเศรษฐกิจด้านการท่องเที่ยวในจังหวัดลำปางให้นักท่องเที่ยวเดินทางเข้ามาท่องเที่ยว อีกทั้งเพื่อเป็นการส่งเสริมการกระจายรายได้ไปสู่ชุมชนต่างๆ ในท้องถิ่นกิจกรรมภายในงาน มีการออกร้านนิทรรศการแสดงสินค้า รวมสุดยอด กาแฟ ชา โกโก้ จากแหล่งปลูกในจังหวัดลำปาง การสาธิตกาแฟคั่วมือและชิมกาแฟ โฮมเมดเบเกอรี่ outdoor camping ,Slow bar โรงคั่วกาแฟ เครื่อง/อุปกรณ์กาแฟ เกษตรกรไร่กาแฟจากหลายดอยในจังหวัดลำปาง และผู้ประกอบการร้านกาแฟ จำนวนกว่า 60 ร้านค้านอกจากนี้ มีเวทีเสวนาถ่ายทอดองค์ความรู้ การสาธิต การแข่งขันดริปกาแฟและจิบกาแฟ การแสดงดนตรีบรรยากาศในสวน หวนคิดถึงวันวาน หอมหวาน ที่หนองกระทิง พร้อมทั้งผู้เข้าร่วมงานจะได้พบปะกับผู้ประกอบการผลิตและผู้จัดจำหน่ายวันแรกของการจัดงาน มีนักท่องเที่ยวและประชาชน ในพื้นที่ให้ความสนใจพาครอบครัวเที่ยวงานอย่างต่อเนื่อง ภายใต้มาตรการป้องกันโรคโควิด -19 อย่างเคร่งครัด